U-I-191/98
Datum: 1999-11-04T00:00:00.000+01:00
ecli: ECLI:SI:USRS:1999:U.I.191.98
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS VIII, 243 | 04.11.1999
dokument: US19723
akt: Odlok o ravnanju s komunalnimi odpadki na območju Občine Šmarje pri Jelšah (Uradni list RS, št. 87/97), 40. čl.
resitev: ustavitev
izrek: Postopek za preizkus pobude za oceno ustavnosti 40. člena Odloka o ravnanju s komunalnimi odpadki na območju Občine Šmarje pri Jelšah se ustavi.
stavek: Ustavno sodišče ustavi postopek, če vlagatelj svoje nepopolne vloge ustrezno ne dopolni v roku, ki ga postavi Ustavno sodišče.
odlocitev: sklep
geslo: Ustavitev postopka zaradi nedopolnitve pomanjkljive vloge v postavljenem roku.
podlaga: Zakon o Ustavnem sodišču (ZUstS), 3. odst. 28. čl.
vlagatelj: Stane Trantelj, Rogaška Slatina
datum_vloge: 1998-05-05T22:00:00.000Z
datum_odlocitve: 1999-11-03T23:00:00.000Z

# U-I-191/98

4.11.1999

---

---

---

---

# S K L E P

Ustavno sodišče je v postopku za preizkus pobude Staneta Trantlja iz Rogaške Slatine na seji dne 4. novembra 1999

## s k l e n i l o :

Postopek za preizkus pobude za oceno ustavnosti 40. člena Odloka o ravnanju s komunalnimi odpadki na območju Občine Šmarje pri Jelšah (Uradni list RS, št. 87/97) se ustavi.

# O b r a z l o ž i t e v

Pobudnik meni, da je izpodbijana določba Odloka o ravnanju s komunalnimi odpadki na območju Občine Šmarje pri Jelšah v nasprotju s 14. členom Ustave. Določba namreč določa, da občani Občine Šmarje pri Jelšah za objekte v občasni rabi plačujejo nižjo takso za odvoz in odlaganje smeti kot ostali uporabniki.

Izpodbijana določba Odloka je med postopkom prenehala veljati.

Ustavno sodišče je pobudnika pozvalo, da v roku 10 dni izkaže pravovarstveno potrebo za presojo predpisa, ki je prenehal veljati, in da naj pobudo ustrezno dopolni. Pobudnik je bil tudi opozorjen na posledice, če v danem roku ne bo dopolnil pobude.

Pobudnik zahtevane dopolnitve ni poslal. Zaradi tega ni bilo mogoče preizkusiti, ali so predpisani pogoji za začetek postopka izpolnjeni, je Ustavno sodišče postopek ustavilo.

Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Lojze Ude in dr. Dragica Wedam-Lukić. Sklep je sprejelo soglasno.

P r e d s e d n i k :

Franc Testen